Аԥсны
Ажәабжьқәа Sputnik Аԥсны аҟны
Иҳаҩсыз ҩымш рыла акоронавирус зцәа иалаз хәҩык апациентцәа ԥсит Аԥсны
23:45 01.11.2021 (ирҿыцуп: 16:58 18.11.2021)
© Sputnik / Владимир АстапковичГоспиталь COVID-19 в ЦИТО им. Н. Н. Приорова
© Sputnik / Владимир Астапкович/
Иҳаҩсыз уахыки-ҽнаки рыла COVID-19 азы атестқәа арҭеит 629-ҩык Аԥсны ауааԥсыра, урҭ рахьтә 207-ҩык рцәа акоронавирус шалаз аадырԥшит
АҞӘА, абҵара 1 - Sputnik. Иҳаҩсыз ҩымш рыла акоронавирус зцәа иалаз хәҩык апациентцәа ԥсит Аԥсны амедусҳәарҭақәа рҿы, аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи ахәшәтәырҭаҿы рыԥсҭазаара иалҵит 86-и, 55-и, 77 шықәса зхыҵуаз хҩык аҳәса. Аҟәатәи аинфекциатә хәшәтәырҭаҿы лыԥсҭазаара далҵит 82 шықәса зхыҵуаз аԥҳәыс. Аҟәа иҟоу амобилтә госпиталь аҿы лыԥсҭазаара далҵит 62 шықәса зхыҵуаз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 77-ҩык, рҭагылазаашьа бааԥсуп 23-ҩык, ибжьаратәуп - 30-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 39-ҩык, урҭ рахьтә 15-ҩык рҭагылазаашьа уадаҩуп. Очамчыра ирхәшәтәуеит 16-ҩык, Гагратәи ахәшәтәырҭаҿы - 30-ҩык, урҭ рахьтә фҩык рҭагылазаашьа уадаҩуп. Тҟәарчалтәи ахәшәтәырҭаҿы - 13-ҩык ачымазаҩцәа шьҭоуп. Аҟәа иҟоу амобилтә госпиталь аҿы - 106-ҩык, 12-ҩык рҭагылазаашьа хьанҭоуп.
Аԥсны ачымазараҿкы зцәа иаланы иаадырԥшыз ауаа рхыԥхьаӡара 31790-ҩык рҟынӡа инаӡеит, ргәы бзиахеит 27001-ы ауааԥсыра, рыԥсҭазаара иалҵит 461-ы.